เรื่องร้องเรียน: ขอขอบคุณเจ้าหน้าที่เทศกิจที่กั้นพื้นที่ให้ลูกบ้านคอนโดลุมพินีจอดบนฟุตบาทได้แบบสบายใจค่ะ ส่วนคนเดินถนนเดินหลบเอาค่ะ คนจนเดินถนนจะหลบให้คนอยู่คอนโดหรูๆเอารถมาจอดบนฟุตบาท
การดำเนินการของเจ้าหน้าที่: 1 เจ้าหน้าที่เทศกิจ เขตจอมทอง และ เจ้าหน้าที่ตำรวจสถานีตำรวจนครบาล บางมด สนธิกำลังร่วมกันกวดขัน จับกุมผู้ที่ละเมิดต่อกฎหมายอยู่เสมอ และมีผลคดีเป็นจำนวนมาก แม้ว่าจะได้ดำเนินการประชาสัมพันธ์ กวดขัน ตักเตือน ตั้งจุดจับปรับ ยกรถจักรยานยนต์ที่ละเมิด แต่ก็ยังพบว่ามีผู้ที่ไม่เคารพต่อกฎหมายกระทำการฝ่าฝืนอยู่เนื่องๆ ซึ่งทางเจ้าหน้าที่ผู้มีหน้าที่รับผิดชอบจะได้ดำเนินคดีตามกฎหมายต่อผู้ละเมิดเพื่อให้หลาบจำต่อไป 2 การติดตั้งเสาล้มลุก (สีส้ม) และ เพิ่มแผงเหล็กกั้น นั้นมีวัตถุประสงค์เพื่อป้องปรามไม่ให้ผู้ขับขี่รถจักรยานยนต์นำรถฯขึ้นมาจอดหรือขับขี่บนทางเท้า  3 หากผู้ร้อง มีข้อเสนอแนะ ติชม สามารถแจ้งผ่านระบบได้ตลอดเวลา เจ้าหน้าที่จะน้อมรับข้อเสนอทั้งหลาย เพื่อนำไปปรับปรุงการทำงานต่อไป และขอขอบคุณมา ณ โอกาสนี้
ความเห็นของผู้แจ้ง: คนละจุดกันเลยค่ะจุดที่แจ้งคือฟุตบาทหน้าคอนโดลุมพินีที่ทางเทศกิจเอากรวยมากั้นคอกไงค่ะ ไปทำไรหน้า7-11 แต่หน้า7-11ตอนเย็นๆๆหลัง17.00ขึ้นไปฟุตบาทก็ไม่เคยว่างนะค่ะเคยลงมาดูไหม
พื้นที่: แขวงจอมทอง เขตจอมทอง กรุงเทพมหานคร